अमेरिका तथा क्यानडाका ७ टिमको सहभागिता रहेको भलिवल प्रतियोगितामा अमेरिकाको रोच्चेस्टर भलिवल टिम प्रथम भएको छ। प्रथम हुने टिमले नगद २००० क्यानेडियन डलर सहित सिल्ड हात पार्न सफल भएको छ । अन्य सहभागि टिम तथा खेलाडिहरूलार्इ एनअरएनए क्यानडाका अध्यक्ष गोपिकृष्ण काफ्ले, लालिगुँरास क्लवका अध्यक्ष उत्तम श्रेष्ठ लगायत प्रायोजकहरूले सिल्ड, नगद तथा सम्मान पत्र प्रदान गरेका थिए ।
कार्यक्रममा माल्टन मिसिसागा क्षेत्रका प्रबिन्सियल सांसद दिपक आनन्दले कार्यक्रम सफलताका साथ सम्पन्न गरेकोमा प्रोविन्सियल पार्लियामेन्टको तर्फबाट क्लवलार्इ बधार्इ तथा सम्मान पत्र हस्तान्तरण गरेका थिए । साथै उनले नेपाली समूदायको हरेक कृयाकलाप, बिकाश तथा बिस्तारमा सधै आफ्नो साथ र सहयोग रहने बताएका छन् ।
आर्इतवार साझ भएको कल्चरल नार्इटमा चर्चित सुपरहिट पप गायक संजिव प्रधानले प्रस्तुत गरेका आफ्ना हिट गितहरूले दर्शकहरूलार्इ तताउनुका साथै बृहत मनोरन्जन दिएको थियो । नेपाली गायन क्षेत्रमा एक जमानाका सुपर हिट रहेका संजिव सदाबहार गायकको रुपमा प्रस्तुति गरिरहेका छन् । अमेरिकाको बाल्टिमोरमा बस्दै आएका संजिव प्रधानको यो क्यानडामा चौथो प्रस्तुति हो ।
कार्यक्रममा चर्चित लोकदोहोरि गायिका देवीका केसिले तिजको लागि क्यानडाबाट रिलिज गर्न लागेको नयाँ गित प्रस्तुत गरेकि थिर्इन । त्यसैगरि कार्यक्रममा गायक आशिर्वाद सुवेदि, नब बाल गायक अभिक शर्मा लगायत अन्य स्थानिय कलाकारले आफ्ना रोमान्चक प्रस्तुति गरेका थिए । कार्यक्रममा रोसन केसीको रोमान्चक नृत्य प्रस्तुति रहेको थियो ।
क्लबले प्रत्येक बर्ष नर्थ अमेरिकन भलिवल प्रतियोगिता तथा कल्चरल नार्इट लगाएत बिभिन्न कार्यक्रमहरू मार्फत नेपाली समुदायका सदस्यहरु बिच भेटघाट, अन्तरकृया, मनोरन्जन, खेलकुद लगायतका गतिविधिहरूको आयोजना मार्फत समुदायको सामाजिक बिकासमा उल्लेख्य भुमिका निर्वाह गर्दै आईरहेको छ ।
खोटाङ, भदौ ११ । खोटाङ जिल्लाको बराहपोखरी गाउँपालिका–२ सुन्तलेस्थित ज्यू माविमा चन्दा संकलन गरेर कम्प्युटर कक्षा सञ्चालन गरिएको छ ।
सुन्तले स्थायी घर भई हाल बेलायत (युके)मा बस्दै आएका चन्द्र राईको नेतृत्वमा संकलन गरिएको ११ थान कम्प्युटर जडान गरेर कक्षा सञ्चालन गरिएको हो । विद्यालयमा विद्युत् नभएको समयमा पनि कक्षा सञ्चालन गर्नका लागि १६ थान सोलार सेटसमेत जडान गरिएको छ ।
समाजसेवी राईले नौ थान कम्प्युटर र १६ थान सोलार सेट साकुमा फ्रेण्डसिप ट्रष्ट युकेमार्फत विद्यालयलाई उपलब्ध गराएको सो विद्यालयका प्रधानाध्यापक तुलसीराम पोखरेलले बताए । थप तीन थान कम्प्युटर ध्यानकुमार राई, उषा–दीपेन राई र मुकेश राईले एक/एक थान उपलब्ध गराएको बताइएको छ ।
विद्यालयमा कम्प्युटर कक्षा सञ्चालन गर्न रु १२ लाख २५ हजार बराबरको अक्षयकोषसमेत स्थापना गरिएको छ । सुन्तलेमा जन्मिएर रोजगारीको शीलशिलामा विभिन्न देशमा काम गर्दै आएका प्रवासीहरुबाट रु १० लाख ८९ हजार र स्थानीयवासीबाट संकलन भएको रु एक लाख ४३ हजार गरी अक्षयकोष स्थापना गरिएको विद्यालय व्यवस्थापन समितिका अध्यक्ष चन्द्रमणि राईले जानकारी गराए ।
‘सुन्तले कम्प्युटर सञ्चालन अक्षयकोष’ नाम दिइएको अक्षयकोष स्थापनाका लागि कुवेतमा रहेका सुन्तलेका केदार आलेमगरको नेतृत्वमा रकम संकलन गरिएको बताइएको छ । अक्षयकोषमा प्रतिनिधिसभा सदस्य विशाल भट्टराईले रु १० हजार, गाउँपालिका प्रमुख शालिकराम बञ्जराले रु २० हजार ५००, उपप्रमुख गोमा मगरले रु पाँच हजार र नेपाल कम्युनिष्ट पार्टीका स्थानीय युवा नेता निश्चल खड्काले रु सात हजार रकम उपलब्ध गराएको अध्यक्ष राईले बताए ।
भौगोलिक रुपमा विकट मानिने सुन्तलेमा पहिलो पटक कम्प्युटर कक्षा सञ्चालन भएपछि कम्प्युटर सिक्ने विद्यार्थी तथा स्थानीयको भीड लागेको छ ।
विद्यालयमा अध्ययनरत विद्यार्थीसँगै स्थानीयवासीलेसमेत न्यून शुल्कमा आफ्नै ठाउँमा कम्प्युटर शिक्षा लिन पाउने व्यवस्था भएपछि सुन्तलेवासी निकै खुसी भएका छन् ।
तीन सय ७१ जना विद्यार्थी अध्ययनरत उक्त विद्यालयमा स्थापना गरिएको कम्प्युटर कक्षामा केही दिनमै कम्प्युटर सिक्न चाहने स्थानीयवासीलाईसमेत अवसर दिइने सञ्चालक समितिको भनाइ छ ।
विद्यालयमा कम्प्युटर कक्षा स्थापना भएसँगै इमेल÷इन्टरनेट सेवासमेत विस्तार गर्ने तयारी गरिएको प्रअ पोखरेलले बताएका छन् ।